ตลท.ขอให้ผู้ลงทุนระมัดระวัง-ติดตามข้อมูลข่าวสารประมูลคลื่นความถี่ 900 MHz
ตลท.ขอให้ผู้ลงทุนใช้ความระมัดระวังและติดตามข้อมูลข่าวสารเกี่ยวกับการประมูลใบอนุญาต ให้ใช้คลื่นความถี่ 900 MHz.และใช้ความระมัดระวังในการซื้อขายหลักทรัพย์ อนึ่งมี 4 หลักทรัพย์ที่ผ่านคุณสมบัติเข้าร่วมประมูลคือ ADVANC, DTAC, JAS และ TRUE
15 ธ.ค. 2558

ตลาดหลักทรัพย์แห่งประเทศไทย ขอให้ผู้ลงทุนใช้ความระมัดระวังและติดตามข้อมูลข่าวสารเกี่ยวกับการประมูลใบอนุญาต ให้ใช้คลื่นความถี่ 900 MHz.
จากที่มีผู้เข้าร่วมประมูล 4 หลักทรัพย์ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC บริษัทจัสมิน อินเตอร์เนชั่นแนล จำกัด (มหาชน) หรือ JAS และบริษัท ทรู คอร์ปอเรชั่น จำกัด (มหาชน) หรือ TRUE ได้แจ้งการผ่านคุณสมบัติของผู้ที่มีสิทธิเข้าร่วมประมูลใบอนุญาตให้ใช้คลื่นความถี่สำหรับกิจการโทรคมนาคมย่าน 900 MHz ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(สำนักงาน กสทช.) ประกอบด้วย
1. บริษัท แอดวานซ์ ไวร์เลส เน็ทเวอร์ค จำกัด ซึ่งเป็นบริษัทย่อยของ ADVANC
2. บริษัท ดีแทค ไตรเน็ต จำกัด ซึ่งเป็นบริษัทย่อยของ DTAC
3. บริษัท แจส โมบาย บรอดแบนด์ จำกัด ซึ่งเป็นบริษัทย่อยของ JAS
4. บริษัท ทรู มูฟ เอช ยูนิเวอร์แซล คอมมิวนิเคชั่น จำกัด ซึ่งเป็นบริษัทย่อยของ TRUE
เนื่องจากตามขั้นตอนการเข้าร่วมประมูลใบอนุญาตให้ใช้คลื่นความถี่ 900 MHz ที่ประกาศไว้ใน Website  ของ กสทช. (www.nbtc.go.th) กำหนดว่าวันที่ 15 ธันวาคม 2558 เป็นวันเริ่มประมูลใบอนุญาตดังกล่าว
ดังนั้น ตลาดหลักทรัพย์ฯ จึงขอให้ผู้ลงทุนโปรดใช้ความระมัดระวังในการซื้อขายหลักทรัพย์และติดตามข้อมูลข่าวสารเกี่ยวกับผลการประมูลใบอนุญาต ให้ใช้คลื่นความถี่ 900 MHz ซึ่งอยู่ระหว่างการดำเนินการของหน่วยงานทางการเพื่อประกอบการตัดสินใจลงทุนในหลักทรัพย์ของบริษัทจดทะเบียนดังกล่าวต่อไป